**ROMANIA  
JUDETUL ARAD  
CONSILIUL LOCAL AL COMUNEI TÂRNOVA**

**HOTARAREA Nr.47 din 13.05.2022**

**privind aprobarea proiectului „Sistem inteligent de management local în Comuna Târnova, județul Arad” și a cheltuielilor aferente, în vederea finanțării acestuia în cadrul Planului Național de Redresare și Reziliență al României, Componenta C10 - Fondul Local**

Consiliul local al comunei Târnova, județul Arad, întrunit în ședință extraordinară, având în vedere:

- Referatul de aprobare al primarului comunei Târnova privind aprobarea realizării obiectivului de investiții în comuna Târnova, județul Arad prin care se propune aprobarea depunerii cererii de finanțare prin Planul Național de Redresare și Reziliență – Componenta C10- Fondul Local, a notei de fundamentare și a cheltuielilor legate de proiect, ca instrument de inițiere al proiectului de hotărâre;

-Raportul de specialitate al compartimentului de resort,

-Avizul comisiei de specialitate a Consiliului local Târnova;

- Art. 44 alin (1) din Legea nr. 273/2006 privind finanțele publice locale, cu modificările si completările ulterioare;

- Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de Redresare și Reziliență;

- Ordinul ministrului dezvoltării, lucrărilor publice și administrației nr. 999 din 10 mai 2022 pentru aprobarea Ghidului specific — Condiții de accesare a fondurilor europene aferente Planului national de redresare și reziliență în cadrul apelurilor de proiecte PNRR/2022/C10, componenta 10 — Fondul local

- ORDONANȚĂ DE URGENȚĂ nr. 124 din 13 decembrie 2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, respectiv normele metodologice de aplicare a prevederilor Ordonanţei de urgenţă a Guvernului nr. 124/2021;

- ORDONANȚĂ DE URGENȚĂ nr. 155 din 3 septembrie 2020, privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, cu modificările și completările ulterioare;

- Ordinul nr. 649 din 26 aprilie 2022 al Ministerului Dezvoltării, Lucrărilor Publice și Administrației pentru aprobarea Schemei de ajutor de stat „Sprijin acordat pentru implementarea Planului național de redresare și reziliență în cadrul Mecanismului de redresare și reziliență - PNRR/2022/C10 - Fondul Local - promovarea infrastructurii de reîncărcare pentru vehicule electrice“ ;

- prevederile Ghidului specific- Condiții de accesare a fondurilor europene aferente PNRR în cadrul apelurilor de proiecte PNRR 2022/C10 Componenta C10-Fondul Local;

- Hotărârea nr. 907 din 29 noiembrie 2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice cu modificările și completările ulterioare.

În temeiul dispoziţiilor art. 129 alin.(2) lit.b) şi alin. (4) lit. d) si art. 139 alin. (1) si alin. (3) din Ordonanţa de Urgență nr. 57/2019 privind Codul administrativ, cu modificările si completările ulterioare

**ADOPTĂ PREZENTA HOTĂRÂRE:**

**Art. 1.** Se aprobă proiectul “Sistem inteligent de management local în Comuna Târnova , județul Arad” și aplicarea la apelul de proiecte din Componenta C10 – Fondul Local, în cadrul Planului Național de Redresare și Reziliență (PNRR) PNRR/2022/C10, cu o valoare maximă de **490,400.00 lei fara TVA** , în limita plafonului alocat comunei, conform documentelor programului.

**Art.2.** Se aproba Nota de Fundamentare a investiției.

**Art.3** Se aprobă asigurarea tuturor resurselor financiare necesare implementării optime ale proiectului, în condițiile rambursării ulterioare, a tuturor cheltuielilor eligibile conform notei de fundamentare, în conformitate cu legislația în vigoare.

**Art.4** Se aproba finanțarea din bugetul local a tuturor cheltuielilor neeligibile strict necesare pentru asigurarea implementarea proiectului.

**Art.5** Se aprobă contractarea finanțării prin Planul Național de Redresare și Reziliență în cadrul apelului PNRR/2022/C10, Componenta C10- Fondul local.

**Art.6** Se împuternicește dna Ignișca Emilia, în calitate de reprezentant legal, să semneze toate documentele necesare întocmirii, aprobării, depunerii, contractării și implementării aferente proiectului și se nominalizează ca persoană de contact în relația cu Ministerul Dezvoltării, Lucrărilor Publice și Administrației.

**Art.7.** Primarul Comunei Târnova va asigura ducerea la îndeplinire a prevederilor prezentei hotărâri, cu sprijinul serviciilor și compartimentelor de specialitate.

**Art.8.** Prezenta hotărâre se comunica de catre secretarul comunei Târnova, județul Arad cu:

* Institutia prefectului – judetul Arad;
* Primarul comunei Târnova.

PREŞEDINTE DE ŞEDINŢĂ, Contrasemnează:

CONSILIER LOCAL SECRETAR GENERAL

OPREA CĂTĂLIN Braiț Teodor-Gheorghe